《次韵姚比玉雪中之作》
明代·董纪

风雪虽严莫掩关，天开图画一时间。闾阎均作白银阙，培塿尽为群玉山。

上将功成淮蔡下，故人兴尽剡溪还。屯边百万皆骁勇，伫听王师奏捷班。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》